钦定古今图书集成/历象汇编/庶征典/第128卷 > 宋二
## 钦定古今图书集成/历象汇编/庶征典/第128卷 > 宋二

### 高宗建炎二年春东南郡国水

按《宋史高宗本纪》。不载　按《五行志》云云。

### 绍兴二年大水

按《宋史高宗本纪》不载。　按《五行志》，绍兴二年闰月，
徽、严州水害稼。

绍兴三年，大水。

按：《宋史高宗本纪》，“三年七月丙子，泉州水溢，坏城。”
绍兴五年秋，西川郡国水。

按《宋史高宗本纪》。不载　按《五行志》云云。

绍兴六年，大水。

按《宋史高宗本纪》不载。　按《五行志》：“六年冬，饶州雨
水，坏城四百馀丈。”

绍兴十四年，大水。

按《宋史高宗本纪》，十四年五月“丙寅，婺州大水。是月
严、信、衢、建四州大水。”六月乙未，振江浙、福建被水之
民。　按《五行志》，十四年五月“乙丑，兰溪县巿中夜水
暴至。死者万馀人。”

绍兴十六年，江溢。

按《宋史高宗本纪》不载。　按《五行志》：“十六年潼川府
东南江溢，水入城，浸民庐。”

绍兴十八年，大水。

按《宋史高宗本纪》。不载。　按《五行志》十八年八月，绍
兴府明婺州水。

绍兴二十三年，大水。

按《宋史高宗本纪》，二十三年“六月己卯，潼川大水。秋
七月壬辰，宽理平江府、湖、秀二州被水民夏税。九月
甲午，振潼川被水州县，仍蠲其赋”　按《五行志》：二十
三年，“金堂县大水，宣州大水，其流泛溢至太平州。七
月，光泽县大雨，溪流暴涌，平地高十馀丈，人避不及
者皆溺，半时即平。”

绍兴二十七年，大水。

按《宋史高宗本纪》不载。　按《五行志》：二十七年，镇江、
建康、绍兴府、真、太平、池、江、洪、鄂州、汉阳军大水。
绍兴二十八年，大水。

按《宋史高宗本纪》，二十八年八月“己丑，检放风水灾
伤州县苗税，仍振贷饥民。”九月癸未，蠲平江、绍兴、湖
州被水民逋赋　按《五行志》：二十八年六月“丙申，兴、
利二州及大安军大雨，水流民庐，坏桥栈，死者甚众。
九月，江东、淮南数郡水，浙东西沿江海郡县大风水，
绍兴府、湖、常、秀、润为甚。”

绍兴二十九年，大水。

按《宋史高宗本纪》，二十九年秋七月戊戌，“福州大水”
按《五行志》，二十九年七月“戊戌，福州水入城，闽、候
官、怀安三县坏田庐舍，官吏不以闻，宪臣樊光远坐
黜。”

绍兴三十年，大水。

按《宋史高宗本纪》：“三十年五月辛卯，临安、于潜、安吉
三县大水。”

绍兴三十一年，大水。

按《宋史高宗本纪》。不载　按《五行志》。三十一年八月，
“建始县大水，流民庐，死者甚众。”

绍兴三十二年，淮溢，山水暴涌。

按《宋史高宗本纪》。三十二年四月，“淮水暴溢数百里。
漂没庐舍人畜。死者甚众。”　按《五行志》，三十二年六
月，“浙西郡县山涌暴水。漂民舍。坏田覆舟。”

### 孝宗隆兴元年大水

按《宋史孝宗本纪》：“隆兴元年，两浙大水，江东大水，悉
蠲其租。”　按《五行志》：“隆兴元年八月，浙东西州县大
风水，绍兴、平江府、湖州及崇德县为甚。”

隆兴二年大水按《宋史孝宗本纪》，二年六月丁丑，赈江东两淮被水
贫民。八月辛巳，诏振淮东被水州县　按《五行志》，二
年七月，平江、镇江、建康、宁国府、湖常秀池、太平、庐和
光州、江阴、广德、寿春无为军、淮东郡皆大水，浸城郭，
坏庐舍圩田军垒。操舟行巿者累日，人溺死甚众。越
月，积阴苦雨，水患益甚，淮东有流民。

### 乾道元年大水

按《宋史孝宗本纪》不载。　按《五行志》：“乾道元年六月，
常、湖州水坏圩田。”

乾道二年，大水，海溢。

按《宋史孝宗本纪》，“二年八月丁亥，温州大水。九月辛
亥，遣官按视温州水灾，赈贫民。”　按《五行志》：“二年八
月丁亥，温州大风，海溢，漂民庐舍盐场，龙兴朔寺覆
舟，溺死二万馀人，江滨胔骼尚七千馀。”

乾道三年，大水。

按《宋史孝宗本纪》，三年六月辛卯，振泉州水灾。是岁
两浙水，振之　按《五行志》，“三年六月，庐、舒、蕲州水坏
苗稼，漂人畜。七月己酉，临安府天目山涌，暴水决临
安县五乡民庐二百八十馀家，人多溺死。”八月，湖、秀
州上虞县水坏民田庐。时积潦至于九月，禾稼皆腐。
江东山水溢，江西诸郡水，隆兴府四县为甚。

乾道四年，大水。

按《宋史孝宗本纪》，“四年秋七月癸亥，徽州大水。辛未，
衢州大水。”　按《五行志》，“四年七月壬戌，衢州大水，败
城三百馀丈，漂民庐孳牧，坏禾稼，诸暨县大水害稼，
江宁、建康府水。”是岁饶信亦水。

乾道五年，大水。

按《宋史孝宗本纪》，五年冬十月戊子，振温、台二州被
水贫民。　按《五行志》，“五年七月丁巳，建宁府瑞应场
大漈、山枣等山，暴水涌出，漂民庐，溺死甚众。是岁夏
秋，温、台州凡三大风，水漂民庐，坏田稼，人畜溺死者
甚众，黄岩县为甚，郡守王之望、陈岩肖不以闻，皆黜
削。”

乾道六年，大水。

按《宋史孝宗本纪》，“六年，两浙、江东西、福建水。”　按《五
行志》：“六年五月，平江、建康、宁国府、温、湖、秀、太平州、广
德军及江西郡大水，江东城市有深丈馀者，漂民庐，
湮田稼，溃圩堤，人多流徙。”

乾道八年，大水。

按《宋史孝宗本纪》，“八年四川水。”　按《五行志》，“八年五
月，赣州、南安军山水暴发，及隆兴府、吉筠州、临江军
皆大雨水，漂民庐，坏城郭，溃田害稼。六月壬寅，四川
郡县大雨水，嘉眉邛属州、永康军及金堂县尢甚，漂
民庐，决田亩。”

乾道九年，大水。

按《宋史孝宗本纪》不载。　按《五行志》：“九年五月戊午，
建康、隆兴府、严、吉、饶信、池、太平州、广德军水漂民居，
坏圩湮田，分水县沙塞四百馀亩，采石流民多渡江。
六月，湖北郡县水。”

### 淳熙元年江潮溢

按《宋史孝宗本纪》不载。　按《五行志》：“淳熙元年七月
壬寅、癸卯，钱塘大风涛，决临安府江堤一千六百六
十馀丈，漂民居六百三十馀家，仁和县濒江二乡坏
田圃。”

淳熙二年，大水。

按：《宋史孝宗本纪》：“淳熙二年九月乙酉，振恤淮南被
水州县。”

淳熙三年，大水。

按《宋史孝宗本纪》，三年，绍兴府、台、婺州水，振之　按
《五行志》：“三年八月辛巳，台州大风雨，至于壬午，海涛
溪流合激为大水，决江岸，坏民庐，溺死者甚众。癸未，
行都大雨，水坏德胜，江涨北新三桥及钱塘、馀杭、仁
和县田，流入湖，秀州害稼。浙东西、江东郡县多水，婺
州会稽、嵊、广德军、建平三县尢甚。”

淳熙四年，大水，江溢。

按《宋史孝宗本纪》，四年剑州水，振之　按《五行志》，“四
年五月庚子，建宁府福南剑州大雨水，至于壬寅，漂
民庐数千家。己亥夜，钱塘江涛大溢，败临安府堤八
十馀丈。庚子又败堤百馀丈。明州濒海大风海涛，败
定海县堤二千五百馀丈。鄞县堤五千一百馀丈，漂
没民田。九月丁酉戊戌，大风雨驾海涛，败钱塘县堤
三”百馀丈。馀姚县溺死四十馀人，败堤二千五百六
十馀丈，败上虞县堤及梁湖堰及运河岸。定海县败
堤二千五百馀丈，鄞县败堤五千一百馀丈。

淳熙五年，大水。

按《宋史孝宗本纪》不载。　按《五行志》：“五年六月戊辰，
古田县大水漂民庐，圮县治巿桥。闰月己亥，阶州水
坏城郭。乙巳，兴化军及福清县及海口镇大水漂民
庐、官舍、仓库，溺死者甚众。”

淳熙六年，大水。

清县溺死者百馀人。”

淳熙七年，大水。

按：《宋史孝宗本纪》：“七年五月，袁州分宜县大水，蠲其
税。”

淳熙八年，大水。

按《宋史孝宗本纪》，“八年七月壬辰，严州大水，漂没民
居万九千五百四十馀家，垒舍六百八十馀区。绍兴
府大水，五县漂浸民居八万三千馀家，田稼尽腐，渔
浦败堤五百馀丈，新林败堤通运河。”是岁，徽、江二州
亦水。

淳熙十年，大水。

按《宋史孝宗本纪》，“十年，福、漳、台、信、吉州水。”　按《五行
志》，“十年五月辛巳，信州大水入城，沈庐舍市井。襄阳
府大水，漂民庐舍，盖藏为空。”江东、浙东数郡亦水。八
月辛酉，雷州大风，激海涛，没濒海民舍，死者甚众。九
月乙丑，福、潭州大风雨，水暴至。长溪、宁德县濒溪聚
落、庐舍人舟皆漂入海，漳城半浸没八百九十馀家。
丁卯，吉州龙泉县大水，漂民庐，坏田亩，溺死者众。
淳熙十一年大水。

按《宋史孝宗本纪》，“十一年秋七月癸丑，以浙西、江东
水，禁诸州遏籴。是岁，江东、浙西诸州水”　按《五行志》：
“十一年四月，和州水，湮民庐，坏圩田。五月丙申，阶州
白江水溢，决堤圮城，浸民庐、垒舍、祠庙、寺观甚多。建
康府、太平州水。六月甲申，处州龙泉县大雨，水暴出，
浸民巿舍，坏杠梁汇田，害稼。七月壬辰，明州大风雨，
山”水暴出，浸民市圮、民庐舍，覆舟杀人。

淳熙十二年，大水。

按《宋史孝宗本纪》，十二年九月“丙戌，诏恤湖州、台州
被水之灾。”　按《五行志》：“十二年六月，婺州及富阳县
皆水浸民庐舍，害田稼。八月戊寅，安吉县暴水，发枣
园村，漂庐舍寺观，坏田稼殆尽，溺死者千馀人。郡守
刘藻不以闻，坐黜。”是岁，鄂州是夏徂冬，水浸民庐。九
月，台州水。

淳熙十四年，大水。

按《宋史孝宗本纪》不载。　按《五行志》，“十四年三月辛
未，汀州水漂百馀家，军垒六十馀区。”

淳熙十五年，大水。

按《宋史孝宗本纪》，十五年，江西、湖北、两淮、建宁府、徽
州水。五月己未，祁门县大水。　按《五行志》：“十五年五
月，淮甸大雨水，淮水溢庐舍，濠、楚州、无为、安丰、高邮、
盱眙军皆漂庐舍、田稼，庐州城圮荆江溢。鄂州大水，
漂军民垒舍三千馀。”江陵、常德、德安府、复、岳、澧州、汉
阳军水。戊午，祁门县群山暴汇为大水，漂田禾、庐舍、
冢墓、桑麻、人畜什六七，浮胔甚众，馀害及浮梁县。六
月，建宁、隆兴府、袁、抚州、临江军水，圮民庐。七月，黄岩
县水败田，潴《番易》湖，溢番易县，漂民舍、田稼，有流徙
者。

淳熙十六年，光宗即位，大水。

按《宋史光宗本纪》，十六年二月即位。“五月丙申，常德
府、辰、沅、靖州大水入其郛。闰五月己卯，阶州大水入
其郛。六月庚寅，镇江大水入其郛。”　按《五行志》，十六
年四月“甲戌，绍兴府新昌县山水暴作，害稼湮田，漂
民庐。五月丙辰，沅、靖州山水暴溢至辰州，常德府城
没一丈五尺。漂民庐舍。汀州大水。浸民庐千五百馀
家。”溺死三千人。分宜县水。丁巳，阶州白江水溢，浸城
市民庐。六月庚寅，镇江府大雨水五日，浸军民垒舍
三千馀。辛卯，潼川府东南二江溢，决堤，毁桥，浸民庐。
涪城、中江、射洪、通泉、郪县没田庐。

### 光宗绍熙二年大水

按《宋史光宗本纪》，“绍熙二年五月己酉朔，福州水。己
巳，潼川、崇庆二府，大安、石泉、淮安三军，兴、利、果、合、绵、
汉六州大水。秋七月己巳，兴州大水，漂没数千家。”是
岁，建宁府、汀州水。　按《五行志》，“绍熙二年三月，宁化
县连水，漂庐舍田亩，溺死二十馀人。五月戊申，建宁
州水。己酉，福州水浸附郭民庐，怀安候官县漂千三
百”馀家，古田闽清县亦坏田庐。庚午，利州东江溢，坏
堤田、庐舍。辛未，潼川府东南江溢。六月戊寅，又溢，再
坏堤桥，水入城，没庐舍七百四十馀家。郪涪、射洪、通
泉县汇田为江者千馀亩。七月癸亥，嘉陵江暴溢，兴
州圮城门郡狱、官舍凡十七所，漂民居三千四百九
十馀。潼川崇庆府绵果、合金龙，汉州怀安、石泉、大安
军鱼关皆水。时上流西蕃界古松州江水暴溢，龙州
败桥阁五百馀区，江油县溺死者众。

绍熙三年，大水。

按《宋史光宗本纪》，“三年五月庚子晦，常德府大水入
其郛。秋七月甲戌，台州水。十一月壬申，振襄阳府被
水贫民。”是岁，江东、京西、湖北水。　按《五行志》：“三年五
月壬辰，常德府大雨水，浸民田庐。乙未，潼川府东南
江溢，后六日又溢，浸城外民庐，人徙于山。己亥，池州
大雨水连夕，青阳县山水暴涌，漂田庐，杀人盖藏无遗。”贵池县亦水。庚子，泾县大雨，水败堤，圮县治庐舍。
六居县大水连夕，漂浸民居五百六十馀，坏田伤稼。
襄阳、江陵府大雨，水，汉江溢，败堤防，圮民庐，没田稼
者逾旬。复州、荆门军水亦如之。镇江府三县水，损下
地之稼。　按《食货志》，绍熙三年，蠲潼川府去年被水
州县租税资普荣，叙州富顺监，凡夏输亦如之。
绍熙四年大水。

按《宋史光宗本纪》，“四年五月丙子，淮西大水。丙戌，绍
兴大水。六月丙申朔，振江浙、两淮湖被水贫民。八月
癸丑，诏三省议赈恤郡县水”　按《五行志》：“四年四月，
上高县水浸二百馀家。五月壬申、癸酉，奉新县大雷
雨，水漂浸八百二十馀家。五月辛未、丙子，镇江府大
雨，水浸营垒六千馀区。戊寅，安丰军大水，平地三丈
馀”，漂田庐丝麦皆空。是月，诸暨、萧山、宣城、宁国县大
水，坏田稼。广德军属县水害稼，筠州水浸田庐。戊寅，
进贤县水，圮百二十馀家。六月丙申，兴国军水、池口
镇及大冶县漂民庐，有溺死者。戊戌，靖安县水，漂三
百二十馀家。是夏，江、赣州、江陵府亦水。七月乙酉，丰
城县水。壬午，临江军水皆圮民庐。丁亥，新淦县漂浸
二千三百馀家。八月辛丑，隆兴府水圮千二百七十
馀家。吉州水漂浸民庐及泰和县官舍，自夏及秋，江
西九州三十七县皆水。是岁，兴化军大风，激海涛，漂
没田庐尤多。

绍熙五年，宁宗即位，大水。

按《宋史宁宗本纪》，五年秋七月即位。“八月丁未，命三
省议赈恤诸郡县水。是岁，两浙、淮南、江东西路水，赈
之，仍蠲其赋。”　按《五行志》，“五年五月辛未，石埭、贵池、
泾县皆水，圮民庐，溺死者众。是月，泰州大水。七月壬
申，慈溪县水漂民庐，决田害稼，人多溺死。乙亥，会稽、
山阴、萧山、馀姚、上虞县大风驾海涛，坏堤，伤田稼。八
月”辛丑，钱塘、临安、新城、富阳、於潜县大雨水。馀杭县
尢甚，漂没田庐，死者无算。安吉县水平地丈馀。平江、
镇江、宁国府、台、温、严、常州、江阴军皆水。是秋，武陵县
江溢，圮田庐甚众。

### 宁宗庆元元年大水海涛溢

按《宋史宁宗本纪》：庆元元年六月“壬申，台州及属县
大风雨，山洪海涛并作，漂没田庐无筭，死者蔽川，漂
沉旬日至千。七月甲寅，黄岩县水尢甚，常平使者莫
漳以缓于赈恤，坐免。”七月，临安府水。

庆元二年，大水。

按《宋史宁宗本纪》不载。　按《五行志》，“二年秋，浙东郡
国大水。”

庆元三年，大水。

按《宋史宁宗本纪》不载。　按《五行志》：“三年九月，绍兴
府属县二，婺州属县二，水害稼。”

庆元五年，大水。

按《宋史宁宗本纪》，“庆元五年，饶、信、江、抚、严、衢、台七州，
建昌、兴国军、广东诸州皆水，振之”　按《五行志》，“五年
秋，台、温、衢、婺水漂民庐，人多溺死，衢守张经以匿灾
吝振，坐黜。”
庆元六年大水。

按《宋史宁宗本纪》，“六年，建宁府、徽、严、衢、婺、饶、信、南剑
七州水。”　按《五行志》：“六年五月，建宁府、严、衢、婺、信、徽、
南剑州及江西郡县皆大水，自庚午至于甲戌，漂民
庐，害稼。”

### 嘉泰二年大水

按《宋史宁宗本纪》，嘉泰二年，建宁府、福、汀、南、制、泸四
州水，振之。　按《五行志》，“嘉泰二年七月丙午，上杭县
水，圮田庐，坏稼，民多溺死。建安县漂军民庐舍百二
十馀，山摧，覆民庐七十七家，溺压死者六十馀。丁未，
长溪县漂民庐二百八十馀家。古田县漂官舍、民庐
甚众，溺死者二百七十。剑浦县圮二百五十馀家，死
者”亦众。

嘉泰三年，大水。

按《宋史宁宗本纪》不载。　按《五行志》：“三年四月，江南
都邑水害稼。”

嘉泰四年，大水。

按：《宋史宁宗本纪》：“四年夏四月，振恤江西水州县。”

### 开禧元年大水汉淮溢

按《宋史宁宗本纪》，“开禧元年，两淮、京西、湖北诸州水，
振之。”　按《五行志》，开禧元年九月丙戌，汉、淮水溢，荆
襄《淮东郡国》水，楚州、盱眙军为甚，圮民庐，害稼。
开禧二年，大水。

按《宋史宁宗本纪》，不载。　按《五行志》：“二年五月庚寅，
东阳县大水，山七百三十馀所，同夕崩洪，漂聚落五
百四十馀所，湮田二万馀亩，溺死者甚众。”

开禧三年，大水。

按《宋史宁宗本纪》，“三年，沿江诸州水。”　按《五行志》：“三
年，江浙淮郡邑水，鄂州汉阳军尤甚。”

### 嘉定二年大水海涛溢

按《宋史宁宗本纪》不载。　按《五行志》，“嘉定二年五月己亥，连州大水，败城郭百馀丈，没官舍郡庠、民庐，坏
田亩聚落甚多。六月辛酉，西和州水没长道县治、仓
库。丙子，昭化县水没县治，漂民庐。成州水入城圮垒
舍，同谷县及遂宁府、阆州皆水。七月壬辰，台州大风
雨，激海涛，漂圮二千二百八十馀家，溺死尢众。”
嘉定三年，大水。

按《宋史宁宗本纪》，“三年，临安、绍兴二府，严、衢二州大
水，振之，仍蠲其赋。”　按《五行志》，“三年四月甲子，新城
县大水。五月，严、衢、婺、徽州，富阳、馀杭、盐官、新城、诸暨、
淳安大雨水，溺死者众，圮田庐巿郭，首种皆腐。”行都
大水，浸庐舍五千三百，禁旅垒舍之在城外者半没，
西湖溢。

嘉定四年，大水，海败堤。

按《宋史宁宗本纪》不载。　按《五行志》：“四年七月辛酉，
慈溪县大水，圮田庐，人多溺者。八月，山阴县海败堤，
漂民田数十里，斥地十万亩。”

嘉定五年，大水。

按《宋史宁宗本纪》不载。　按《五行志》：“五年五月庚戌，
严州水。六月丁丑，台州及建德、诸暨、会稽县水，坏田
庐。”

嘉定六年，山水暴涌。

按《宋史宁宗本纪》，六年两浙诸州大水，振之　按《五
行志》：“六年六月丁丑，淳安县山涌暴水，陷青泉寺，漂
五乡田庐百八十里，溺死者无筭，巨木皆拔。丁亥，于
潜县大水。戊子，诸暨县风雷大雨，山涌暴作，漂十乡
田庐，溺死者尢多。钱塘县、临安、馀杭、于潜、安吉县皆
水。”

嘉定九年，大水。

按《宋史宁宗本纪》，九年六月戊申，振恤浙西被水州
县，宽其租税。　按《五行志》：“九年五月，行都及绍兴府、
严、衢、婺、台、处、信、饶、福、漳、泉州、兴化军大水，漂田庐，害
稼。”

嘉定十年，大水，江涛溢。

按《宋史宁宗本纪》，“十年六月辛未，东川大水。”　按《五
行志》：“十年冬，浙江涛溢，圮庐舍，覆舟溺死甚众，蜀、汉
二州，江没城郭。”

嘉定十一年，大水。

按《宋史宁宗本纪》。十一年六月辛酉。诏湖州振恤被
水贫民。　按《五行志》，“十一年六月戊申，武康吉安县
大水。漂官舍民庐。坏田稼。人畜死者甚众。”

嘉定十二年，海潮溢。

按《宋史宁宗本纪》不载。　按《五行志》：“十二年，盐官县
海失故道，潮汐冲平野二十馀里，至是浸县治。庐州
港渎及上下管黄湾冈等盐场，皆圮蜀山，沦入海中，
聚落田畴失其半，坏四郡田，后六年始平。”

嘉定十四年，大水。

按《宋史宁宗本纪》。“十四年，沔、成、阶、利四州水，振之”
按《五行志》：十四年，建康府大水。

嘉定十五年，大水。

按《宋史宁宗本纪》不载。　按《五行志》，“十五年七月，萧
山县大水，时久雨，衢、婺、徽、严暴流与江涛合，圮田庐，
害稼。”

嘉定十六年，大水，江溢。

按《宋史宁宗本纪》，“十六年九月乙巳，诏江淮诸司振
恤被水贫民。冬十一月辛亥，以太平州大水，诏振恤
之。”　按《五行志》，“十六年五月，江、浙、淮、荆、蜀郡县水，平
江府、湖、常、秀、池、鄂、楚、太平州、广德军为甚，漂民庐，害
稼，圮城郭堤防，溺死者众。”鄂州湖江合涨，城市沉没，
累月不泄。是秋江溢，圮民庐。馀杭、钱塘、仁和县大水，
福、漳、泉州、兴化军水，坏稼十五六。

嘉定十七年，大水。

按《宋史宁宗本纪》，十七年秋七月丁酉朔，命福建路
监司振恤被水贫民。　按《五行志》：“十七年五月，福建
大水，漂水口镇民庐皆尽。候官县甘蔗砦漂数百家，
人多溺死。建宁府没平政桥入城。南剑州圮郡治、城
楼、郡狱、官舍，城坏，民避水楼上者皆死。乙卯，建昌军
大水，城不没者三板，漂民庐圮、官舍、城郭、桥梁，害稼。”

### 理宗宝庆元年大水

按《宋史理宗本纪》：宝庆元年“秋七月丁丑，滁州大水，
诏振恤之。”

### 绍定二年大水

按：《宋史理宗本纪》：“绍定二年九月丁卯，台州大水。”
绍定四年，“沿江水灾。”

按《宋史理宗本纪》不载　按《五行志》云云。

### 端平三年大水

按《宋史理宗本纪》不载。　按《五行志》，端平三年三月
辛酉，蕲州大雨，水漂民居。是年，英德府、昭州及襄汉
江皆大水。

### 嘉熙元年饶信州水

按《宋史理宗本纪》不载　按《五行志》云云。

嘉熙二年。浙江溢按《宋史理宗本纪》。不载　按《五行志》云云。

### 淳祐二年大水

按《宋史理宗本纪》，淳祐二年六月，“浙右大水。秋七月
辛巳朔，常润、建康大水，两淮尢甚。”　按《五行志》，淳祐
二年，绍兴府、处、婺州水。

淳祐七年，福建水。

按《宋史理宗本纪》不载　按《五行志》云云。

淳祐十年，大水。

按：《宋史理宗本纪》：“十年八月甲寅，台州大水。九月戊
寅，以严州水，复民田租。冬十月丁酉，诏郡邑间有水
患，其被灾细民，随处发义仓振之。”

淳祐十年，大水。

按《宋史理宗本纪》。“十年八月甲寅，台州大水。”　按《五
行志》，十年严州水。

淳祐十一年，大水。

按《宋史理宗本纪》不载。　按《五行志》，“十一年八月甲
辰，汀州山水暴至，漂人民。”九月，江陵水。是年江浙多
水，饶州亦水。

淳祐十二年，大水。

按《宋史理宗本纪》：“十二年六月丙寅，严、衢、婺、台、处、上
饶、建宁、南剑、邵武大水，遣使分行振恤存问。”

### 宝祐元年大水

按《宋史理宗本纪》。宝祐元年“秋七月庚寅，温、台、处三
郡大水。诏发丰储仓米并各州义廪振之”　按《五行
志》：“宝祐元年七月，温、台、处、信、饶州大水。”

宝祐二年，绍兴水。

按：《宋史理宗本纪》：“二年九月丙寅，诏山阴、萧山、诸暨、
会稽四县水，其除今年田租。”

宝祐三年，大水。

按：《宋史理宗本纪》：“三年五月辛酉，浙西大水。”

### 开庆元年大水

按《宋史理宗本纪》，“开庆元年五月己未，婺州水漂民
庐。是岁，滁、严州水。”

### 景定二年大水

按《宋史理宗本纪》。景定二年六月乙巳。诏“近畿水灾。
安吉为甚。亟讲行荒政”　按《五行志》。二年浙东水。
景定三年大水。

按《宋史理宗本纪》：“三年二月丁亥朔，临安、安吉、嘉兴
属邑，水民溺死者众。”

### 度宗咸淳六年大水

按《宋史度宗本纪》，咸淳六年九月壬子，“台州大水。”闰
十月己酉，安吉州水。十一月丁丑，嘉兴、华亭两县水。
按《五行志》，咸淳六年五月“大雨水。”

咸淳七年，大水，江溢。

按《宋史度宗本纪》：七年春正月辛未，绍兴府诸暨县
湖田水。秋七月壬午，四川制置使朱祀孙言，“夏五以
来，江水凡三泛溢，自嘉而渝，漂荡城壁，楼橹圮坏。”
按《五行志》：“七年五月甲申，诸暨县大水，漂庐舍。是月，
重庆府江水泛溢者三，漂城壁，坏楼橹。”

咸淳八年，大水。

按：《宋史度宗本纪》，“八年八月丁未，绍兴府六邑水，发
米振遭水家。冬十月己亥，绍兴府八月一日，会稽、馀
姚、上虞、诸暨、箫山五县大水。庚戌，以秋雨水溢，诏减
钱塘、仁和两县田租。”

咸淳十年，恭帝即位，天目山水涌出。

按《宋史瀛国公本纪》，咸淳十年七月即位。“八月癸丑，
天目山崩，水涌流，安吉、临安、馀杭，民溺死者亡筭”
按《五行志》，“十年三月，庐州水。四月，绍兴府大雨水。八
月，临安府水，安吉、武康县水。”